แฟนกินยาคุมฉุกเฉินไปวันที่13ตุลาแฟนประจำเดือนมาค่อนข้างตรงคือปกติจะมาต้นเดือนคือวันที่4ของทุกเดือนตอนนี้14พฤศจิกาแล้วประจำเดือนยังไม่มาเลย ซื้อที่ตรวจครรภ์มาตรวจแล้ว ตรวจสองรอบก็ขึ้นขีดเดียวตลอด อยากถามว่าทำไมเมนมาช้าแล้วก็จะมาตอนไหนหรอครับ มีคำแนะนำไหมครับว่าประจำเดือนจะมาช้าสุดกี่วัน
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา จึงอาจเกิดจากผลของยาคุมฉุกเฉินที่ได้ทานไปได้ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ ซึ่งอาจตอบไม่ได้ว่าจะช้าไปกี่วันค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ